recursal/SuperWikiNEXT-32B huggingface dataset:
**גרטרוד** (בגרמנית: **Gertrud**) הוא רומן מאת הרמן הסה, אשר ראה אור לראשונה בשנת 1910.

תקציר העלילה
------------

הרומן מעוצב כאסופת זכרונות של המלחין הנודע קוהן. מסופר אודות ילדותו ושנות התבגרותו כשבמרכז העלילה יחסיו עם שני אמנים, גרטרוד אמת'ור וזמר האופרה היינריך מואוט. קוהן נמשך לעלמה גרטרוד כבר במפגשם הראשון. קוהן כותב אופרה שמפגישה בין גרטרוד לבין מואוט. השניים מתאהבים ומתחתנים. האהבה לא נושאת פרי, השניים לא מתאימים והנישואים לא עולים יפה. אך בניגוד לאהבה שלא צלחה זוכה האופרה של קוהן להצלחה רבה. הצלחה זו היא הבסיס להתפתחות מחודשת של הידידות בין קוהן לגרטרוד.

ניתוח
-----

כמו ברבים מהרומנים של הסה, גם כאן ניכרת השפעתו של ניטשה ובעיקר של יצירתו "הולדת הטרגדיה". מואוט מייצג את האלמנטים הדיוניסיים יצריים שבאומנות. בניגוד אליו גרטרוד מייצגת את האלמנטים האפולוניים והמעודנים. הצלחת האופרה של קוהן על רקע מערכת היחסים הקלוקלת בין מואוט וגרטרוד מרמזת על האפשרות לשלב את שני האלמנטים על מנת ליצור יצירת אמנות נשגבת. עולם המוזיקה שמקבל במה מרכזית בספר הוא על פי הסה בעל סדר והרמוניה אליהם יש לשאוף באנדרלמוסיה של החיים.

קישורים חיצוניים
----------------

* 
* 

|  |  |
| --- | --- |
| בקרת זהויות עריכת הנתון בוויקינתונים | 
* GND: 1101953012

 |
**גרג סטנטון** (באנגלית: **Greg Stanton**; נולד ב-8 במרץ 1970) הוא פוליטיקאי אמריקאי חבר המפלגה הדמוקרטית המכהן כנציג המחוז התשיעי של אריזונה בבית הנבחרים של ארצות הברית. קודם לכן כיהן כראש עיריית פיניקס.

ביוגרפיה
--------

סטנטון נולד בפיניקס, בנם של פרד ומרי אן.

סטנטון זכה במלגה על שם הארי טרומן לסטודנטים המעוניינים להשתלב במגזר הציבורי וסיים תואר ראשון במדע המדינה מאוניברסיטת מרקט. לאחר מכן סיים לימודי משפטים מאוניברסיטת מישיגן. בשובו לפיניקס עבד כעורך דין בפירמות פרטיות.

בשנים 2000–2009 כיהן כחבר מועצת העיר פיניקס, לאחר מכן שימש כסגן פרקליט המדינה של אריזונה עד דצמבר 2010. ב-2011 נבחר לראשות עיריית פיניקס ונכנס לתפקידו בינואר 2012. ב-2015 נבחר לתקופת כהונה נוספת. באוקטובר 2017 הכריז כי בכוונתו להתמודד ב-2018 לבית הנבחרים של ארצות הברית. הוא גבר בבחירות על סטיב פררה מהמפלגה הרפובליקנית. ב-2020 וב-2022 נבחר לתקופת כהונה נוספות.

סטנטון נשוי לניקול והם הורים לבן ובת.

קישורים חיצוניים
----------------

ויקישיתוף מדיה וקבצים בנושא **גרג סטנטון** בוויקישיתוף
* 

* אתר האינטרנט הרשמי של גרג סטנטון
* גרג סטנטון, ברשת החברתית פייסבוק

* גרג סטנטון, ברשת החברתית אקס (טוויטר)
* ביוגרפיה באתר centralphoenixwomen.org
* גרג סטנטון באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: S001211

 |
**הבלוג של החיים שלי** (באנגלית: **My Life Undecided**) הוא ספר משנת 2011 שנכתב בידי ג'סיקה ברודי, העוסק בנערה בגיל ההתבגרות בעלת קשיים חברתיים ונפשיים שפותחת בלוג ומספרת בו על הקשיים היומיומיים שלה.

תקציר העלילה
------------

עלילת הספר מתמקדת בנערה בשם ברוקלין פירס, המכונה ברוקס, אשר לה קשיים חברתיים ונפשיים, כמו בחירת בן זוג לנשף מבין שני בנים, מריבות נמשכות עם חברה טובה ועוד. בנוסף, יש לה בעיה מיוחדת - כל החלטה שלה גרועה ובסופה מסתבכת או שמסתיימת בכך שמשהו נהרס.

ברוקס ושיין, חברתה הטובה ביותר, ערכו מסיבה בבית של הוריה של ברוקס. בזמן שההורים שלה היו בחופשה הבית שלהם נשרף, ולאחר מכן לקחו אותן לתחנת המשטרה ושיין הבטיחה לה שהן ביחד בזה. אחרי 7 שעות בתחנה שחררו את ברוקס. ההורים שלה באו לקחת אותה ואמהּ הענישה אותה בריתוק. כשהיא חזרה הביתה היא ניסתה להשיג בטלפון את שיין והיא לא ענתה לה. וביום שני אמור להיות משפט. בבית-המשפט אמרו לה שהיא צריכה לעבוד 200 שעות בעבודות שירות בבית אבות, למחרת ברוקס הבינה שהיא "איבדה" את חברתה בעקבות השרפה, והלכה להתבודד בספריה. היא מחליטה לכתוב בלוג שהאנשים יחליטו בשבילה החלטות והיא תלך לפיהם. בהתחלה היא הלכה לפי ההחלטות שלהם, ויותר מאוחר התחרטה מהבחירות שלהם והיא הבינה שהיא עשתה טעות והיא שילמה על כך. בעבודות שירות שלה היא פגשה את גברת מודי שאף אחד לא באה לבקר אותה, וכדי שהיא לא תרגיש בודדה היא הקריאה לה את הספר: "סיפור לבחירתכם".לבסוף היא מתפייסת עם שיין, ולאחר מכן שיין, ברוקס והחבר של שיין נסעו בלימוזינה למועדון, ברוקס הבינה ששיין שיקרה אותה. ברוקס קפצה מהאוטו והלכה לחבר שלה במועדון אחר, שבגדה בו בעקבות ההיצמדות שלה לשיין. היא עמדה במרכז המסעדה והתוודה בקול רם על האהבה שלה כלפיו והם השלימו, ונהפכו לחברים טובים.

קישורים חיצוניים
----------------

* הבלוג של החיים שלי, באתר "ידיעות ספרים"
* הבלוג של החיים שלי מאת ג'סיקה ברודי / בעיות נעורים = בלוג לקבלת החלטות, באתר "ספרים"
* ציפי גוריון מורדי, קלולס כותבת בלוג, באתר "סלונה", 28 באוגוסט 2012
* My Life undecided, באתר של ג'סיקה ברודי (באנגלית)
**הגאומטריה**, ידוע יותר בשם המקורי בצרפתית, **La Géométrie**, הוא ספר שפורסם בשנת 1637 ונכתב על ידי רנה דקארט. הספר במקור היה החלק הרביעי והאחרון בספר המקורי של דקארט הכולל את מאמר על המתודה, מטאורולוגיה ואופטיקה. הספר הוא מהידועים מבין ספריו של דקארט ועוסק בפתרון בעיות בגאומטריה על ידי כלים אלגברים, ובכך דקארט בעצם המציא את התחום הידוע כגאומטריה אנליטית, תת-תחום של גאומטריה אלגברית, ובכך בעצם איחד את שני התחומים המרכזיים במתמטיקה באותה תקופה אלגברה וגאומטריה כנושא אחד. עבודתו של דקארט בספר שימשה כבסיס לעבודותיהם של לייבניץ וניוטון בפיתוח החשבון אינפיניטסימלי. 

לרוב מיוחסת לדקארט המצאת מערכת הצירים הקרטזית, אך בספר אין תיאור מדיוק לזוג הצירים x ו-y כצירים, אלה בספר דקארט עוסק ב"בעיות פפוס", העוסקת במציאת מקום גאומטרי עבור נקודות בעלות תכונות מיוחדות ביחס לאוסף קווים ידועים. בשביל לפתור את הבעיה, דקארט סימן זוג קווים מאונכים לא ידועים בתור x ו-y, וקווים ידועים סימן ב-a,b,c וכך הלאה. מרעיון זה נולדה המערכת הצירים הקרטזית, כלי המחקר המרכזי בתחום של גאומטריה אנליטית.

קישורים חיצוניים
----------------

ויקישיתוף מדיה וקבצים בנושא **הגאומטריה** בוויקישיתוף
* הספר באתר גוטנברג

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb125457933 (data)
* SUDOC: 034735267
* VIAF: 302556980
* WorldCat (עם VIAF): 302556980

 |
**הגשרים של מחוז מדיסון** (אנגלית: The Bridges of Madison County) הוא ספר מאת רוברט ג'יימס וולר (Waller) משנת 1992, העוסק ברומן בין צלם-כתב ואשת איכר ממחוז מדיסון, איווה. הספר זכה להצלחה עצומה, עם למעלה מ-50 מיליון עותקים שנמכרו.

עלילה
-----

הספר פותח בהצגת מפגש אמיתי כביכול של הסופר עם ילדי גיבורת הסיפור, פרנצ'סקה ג'ונסון (Johnson), שבו הם מציגים בפניו את המסמכים המתעדים את אשר אירע. למרות הפתיחה הריאלית כביכול של הספר, הסיפור הוא פרי רוחו של הסופר, ולא מתעד מאורעות אמיתיים.

צלם-סופר בשם רוברט קינקייד (Kincaid), נוסע למחוז מדיסון באיווה על מנת לסקר ולצלם את שבעת הגשרים המקורים שבמחוז עבור הנשיונל ג'יאוגרפיק. קינקייד עצמו מתגורר במדינת וושינגטון, והוא אדם בודד ללא בני משפחה. בדרכו הוא נעצר לבקש הכוונה מפרנצ'סקה ג'ונסון, אשה ממוצא איטלקי. בין השניים מתפתח רומן קצר, בן ארבעה ימים המסתיים בפרידה מתוך הבנה כי מחויבותה של פרנצ'סקה למשפחתה גוברת על אהבתה לרוברט. הספר מתעד את המשך אהבתם לאורך השנים של השניים למרות הניתוק הארוך, ומסתיים במותה של פרנצ'סקה וגילוי הרומן על ידי ילדיה.

סרטים ומחזות המבוססים על הספר
-----------------------------

סרט בשם זהה משנת 1995 מבוסס על הספר, בכיכובם של מריל סטריפ וקלינט איסטווד. מחזמר המבוסס על הספר הוצג בברודוויי ב-2014.

קישורים חיצוניים
----------------

* הגשרים של מחוז מדיסון, באתר OCLC (באנגלית)
* הגשרים של מחוז מדיסון, רוברט ג'יימס וולר, מכתבה של ynet.

הערות שוליים
------------

1. ↑
**פאנדבוקס בע"מ** (באנגלית: **Fundbox**) היא חברת פינטק ישראלית, המציעה אשראי ותשלומים לעסקים קטנים ובינוניים בארצות הברית.

היסטוריה
--------

החברה שהוקמה בינואר 2013 על ידי אייל שנער (יו"ר החברה, לאחר שכיהן כמנכ"ל עד 2020), יובל אריאב ותומר מיכאלי. מנכ"ל החברה מאז יולי 2020 הוא פראשנט פולוריה, שהצטרף לחברה ב-2016 וכיהן בה כ-COO ו-CPO. מנהל הפעילות בישראל הוא דרור יוסף. המשרד הראשי של החברה שוכן בסן פרנסיסקו, ולה משרד נוסף בדאלאס.

החברה מספקת אשראי לעסקים קטנים אל מול חשבוניות בין עסקים (B2B) לפירעון עתידי (כלומר מאפשרת קבלת תשלום מיידי כאשר החשבונית היא, כמקובל, שוטף+30 או שוטף+60 וכדומה), וגובה עמלה וריבית תמורת שירות זה. התוכנה של החברה מתחברת למערכת הנהלת חשבונות של העסק, ובכך מאפשרת הזנה קלה של החשבונית וגם הערכה של הסיכון הכרוך בהעמדת אשראי לפיה. לפי דיווחיה, בשנת 2021 שירתה החברה יותר מ-325 אלף עסקים קטנים ובינוניים בארצות הברית.

במהלך משבר הקורונה פיטרה החברה 15% מעובדיה וקיצצה בשכר מנהלים, אך בהמשך התאוששה. בנובמבר 2021 חצתה החברה לראשונה את רף 100 מיליון הדולר בהכנסות שנתיות חוזרות (אנ'). בנובמבר 2021 העסיקה החברה יותר מ-310 עובדים, מתוכם יותר מ-150 במרכז הפיתוח בתל אביב. באוקטובר 2022 פיטרה החברה כ-40% מעובדיה.

### גיוס הון

באפריל 2014 גייסה החברה 17.5 מיליון דולר.

במרץ 2015 גייסה החברה 40 מיליון דולר.

בספטמבר 2015 גייסה החברה 50 מיליון דולר.

בספטמבר 2019 גייסה החברה 176 מיליון דולר ובנוסף גייסה אשראי בסך 150 מיליון דולר.

במאי 2020 גייסה החברה 20 מיליון דולר. בנובמבר 2021 גייסה החברה 100 מיליון דולר לפי שווי של 1.1 מיליארד דולר והפכה לחד-קרן.

קישורים חיצוניים
----------------

* אתר האינטרנט הרשמי של פאנדבוקס
* פאנדבוקס, ברשת החברתית פייסבוק

* פאנדבוקס, ברשת החברתית אקס (טוויטר)

* פאנדבוקס, ברשת החברתית LinkedIn

הערות שוליים
------------

1. ↑  Simple pricing, באתר פאנדבוקס
2. ↑  לתוכנות הנהלת חשבונות הנפוצות בארצות הברית: QuickBooks, FreshBooks, Xero, Indeed
3. 1 2  יניב אביטל, ‏אחרי הפיטורים וקיצוץ השכר בהנהלה: Fundbox מגייסת עוד 20 מיליון דולר, באתר Geektime‏, 26 במאי 2020
4. ↑  מאיר אורבך, יוניקורן נולד: סטארט-אפ הפינטק פאנדבוקס גייס 100 מיליון דולר, באתר כלכליסט, 30 בנובמבר 2021
5. ↑  מאיר אורבך, חברת הפינטק הישראלית פאנדבוקס מפטרת 150 עובדים - 40% מכוח האדם, באתר כלכליסט, 25 באוקטובר 2022
6. ↑  חן אידן, ‏Fundbox הישראלית מגייסת 17.5 מיליון דולר, באתר Geektime‏, 10 באפריל 2014
7. ↑  הילה חיימוביץ', ‏Fundbox הישראלית מגייסת 40 מיליון דולר, באתר Geektime‏, 19 במרץ 2015
8. ↑  יניב אביטל, ‏חצי שנה אחרי שגייסה 40 מיליון דולר, מגייסת Fundbox עוד 50 מיליון דולר, באתר Geektime‏, 10 בספטמבר 2015
9. ↑  עידן בן טובים, ‏חברת Fundbox הכריזה על אחד מהגיוסים הגדולים של השנה בהייטק הישראלי, באתר Geektime‏, 24 בספטמבר 2019
10. ↑  ג'ון בן-זקן, ‏חד קרן ישראלי חדש: פאנדבוקס גייסה לפי שווי של 1.1 מיליארד דולר, באתר "אנשים ומחשבים", 30 בנובמבר 2021
**תאגיד אקס** (באנגלית: **X Corp.**; סמל: 𝕏) הוא תאגיד טכנולוגיה אמריקאי שהוקם על ידי איש העסקים אילון מאסק בשנת 2023 כמיתוג מחדש של "טוויטר בע"מ", חברת האם של טוויטר.

תאגיד אקס הוא חברת האם של הרשת החברתית אקס (לשעבר טוויטר), והתאגיד עצמו הוא חברה בת בבעלות מלאה של תאגיד אקס החזקות, שבעצמו בבעלות מאסק.

היסטוריה
--------

באפריל 2022, מסמכים ציבוריים שהוגשו להוועדה לניירות ערך ולבורסות של ארצות הברית חשפו שמאסק רשם שלושה גופים מסחריים במדינת דלאוור, כולם תחת השם "אקס החזקות" (X Holdings).לפי הרישום בוועדה, אחת מהחברות נועדה למיזוג חברות עם "טוויטר בע"מ" (Twitter Inc), בעוד השנייה נועדה לשמש חברת אם לחברות שמוזגו. החברה השלישית נועדה לרישום על הלוואה של 13 מיליארד דולר ממספר בנקים כדי לקנות את טוויטר. מאסק השתמש בשם "אקס" בעבר לבנק דיגיטלי שהוא ייסד ב-1999, X.com. במרץ 2000, X.com התאחד עם חברת הטכנולוגיה Confinity כדי ליצור את PayPal. ביולי 2017 מאסק רכש מ-PayPal או שם התחום X.com תמורת סכום לא ידוע.

באוקטובר 2022, מאסק רכש את טוויטר בע"מ תמורת 44 מיליארד דולר לאחר מאבק משפטי עם הבעלים הקודמים. במרץ 2023, מאסק איחד את שלושת תאגידי אקס לתאגיד אחד, אקס החזקות, שרשום במדינת נבדה. במאי של אותה שנה, מאסק מינה את אשת השיווק לינדה יקרינו, לשעבר האחראית על פרסום ושיווק בקומקאסט, כמנכ"לית החברה החדשה.

קישורים חיצוניים
----------------

ויקישיתוף מדיה וקבצים בנושא **תאגיד אקס** בוויקישיתוף
* 

* אתר האינטרנט הרשמי של תאגיד אקס (בשפות מרובות)

הערות שוליים
------------

1. ↑  שם עליה X: הציפור של טוויטר הוחלפה בלוגו החדש של מאסק, באתר כלכליסט, 24 ביולי 2023
2. ↑  Pahwa, Nitish; Joseph Stern, Mark (10 באפריל 2023). "Twitter Isn't a Company Anymore". *Slate*. ארכיון מ-18 באפריל 2023. נבדק ב-11 באפריל 2023. `{{cite web}}`:  (עזרה)
3. ↑  אתר למנויים בלבד דפנה מאור, טוויטר נרכשה על ידי מאסק ב-44 מיליארד דולר; הדיח את בכירי החברה, באתר TheMarker‏, 28 באוקטובר 2022
4. ↑  אתר למנויים בלבד "טוויטר כבר לא קיימת כחברה": הוטמעה בתאגיד אקס של מאסק, באתר TheMarker‏, 12 באפריל 2023

| אילון מאסק |
| --- |
| חברות | Zip2‏ (1995–1999) • X.com (2000–1999, מאוחר יותר: PayPal)‏ • SpaceX (2002–הווה)‏ • טסלה (2004–הווה)‏ • SolarCity (2006–הווה)‏ • OpenAI (2015–הווה)‏ • ניוראלינק (2016–הווה)‏ • The Boring Company (2016–הווה)‏ • תאגיד אקס (2023–הווה) |
| פרויקטים נוספים | הייפרלופ |
| משפחה | קימבל מאסק • גריימס (בת זוג) |
**חדף עצים מכחולי** (שם מדעי: *Ptilocercus lowii*) הוא המין היחידי במשפחת הפטילוסרטיים (Ptilocercidae) שבסדרת חדפי העצים והמין היחיד בסדרה שלא שייך למשפחת הטופיים (Tupaiidae). יצור דמוי חדף זה חי בטבע בדרום-מזרח אסיה, בתאילנד, חצי האי המלאי, האי סומטרה ובורנאו ועוד איים באינדונזיה. 

חדף העצים קרוי כך עקב זנבו השעיר ובעל הקצה דמוי המזכיר מכחול. הוא טפסן עצים מצטיין והוא יצור קטן באורך של עד 14 ס"מ. הראש קטן ומוארך והעיניים קטנות. צבע הפרווה אפור והבטן זהובה.

זהו היונק היחיד למעט האדם, הצורך דרך קבוע אלכוהול. הוא שותה אלכוהול בכל ערב (3.8%) בכמות של 10–12 כוסות יין, של צוף מותסס מדקלי Eugeissona. לא התגלתה הפרעה מסוימת לחדף עקב התנהגות זו והוא אפילו לא משתכר ממנה. 

בנוסף על צוף הדקלים האלכוהולי, הם ניזונים מחרקים שונים ומחולייתנים קטנים כמו שממיות ודו-חיים.

קישורים חיצוניים
----------------

ויקישיתוף מדיה וקבצים בנושא **חדף עצים מכחולי** בוויקישיתוף
* חדף עצים מכחולי, באתר ITIS (באנגלית)
* חדף עצים מכחולי, באתר NCBI (באנגלית)
* חדף עצים מכחולי, באתר Animal Diversity Web (באנגלית)
* חדף עצים מכחולי, באתר האנציקלופדיה של החיים (באנגלית)
* חדף עצים מכחולי, באתר GBIF (באנגלית)

הערות שוליים
------------

1. ↑  חדף עצים מכחולי באתר הרשימה האדומה של IUCN
שגיאות פרמטריות בתבנית:ספר   
שימוש בפרמטרים מיושנים ריקים [ עורך ] 

**אידיוט** (או **האידיוט**; ברוסית: **Идиот**) הוא רומן מאת פיודור מיכאילוביץ' דוסטויבסקי שנכתב בשנים 1868–1869. הספר נחשב לאחד הרומנים החשובים יותר של דוסטויבסקי.

עלילה
-----

הנסיך מישקין, בן למשפחה מיוחסת שהוא הצאצא האחרון שלה, חוזר לסנקט פטרבורג לאחר שהייה ארוכה בשווייץ, שם היה מאושפז בשל מחלה. אין לו כמעט דבר פרט לבגדים שלעורו, אך הוא אופטימי וידידותי בצורה יוצאת דופן. סגנונו החברותי, הישיר והפתוח הם שמקנים לו את התואר "אידיוט", אף שהוא ניחן בראייה חדה למדי, התנהגותו נדמית תמימה מאוד.

ברכבת לסנקט פטרבורג מתחבר מישקין עם רוגוז'ין, פרחח הולל שירש הון מאביו הסוחר. הלה מספר לו על תשוקתו לנסטסיה פיליפובנה, יפהפייה ידועה לשמצה בשל התנהגותה ואורח חייה. הנסיך מגיע אל ביתו של הגנרל יפאנצ'ין, בעלה של קרובת המשפחה האחרונה של הנסיך, ומתיידד עם בני הבית. משהוא רואה את תמונתה של נסטסיה הוא נתקף תשוקה עזה לראות אותה.

הנסיך מגיע למסיבה אותה עורכת נסטסיה, ורואה כיצד רוגוז'ין השתוי מציע לה הון עתק כדי שתלך איתו. הוא מציע לה נישואין כדי להציל אותה, אך היא מסרבת לקבל את עזרתו ובורחת עם רוגוז'ין, שהופך מחבר קרוב לאויבו של הנסיך ואף מנסה לרצחו.

אנו פוגשים שוב בנסיך לאחר שעברו מספר חודשים, ועברו עליו מספר חוויות נוספות בחברת נסטסיה. הוא מגיע לעיירת קיט שבה מתגוררת משפחת הגנרל יפאנצ'ין ומחדש את קשריו עם בני המשפחה, שם הולכים ומתחזקים קשריו עם בתם הצעירה, אגלאיה. אולם לבסוף משליך הנסיך את כל מה שהיה לו כדי להינשא לנסטסיה, וזו בורחת ממנו חזרה אל רוגוז'ין, שרוצח אותה. כתוצאה מכך שוקע הנסיך בטירוף, ואגלאיה משליכה את עצמה לנישואים לא מאושרים.

תוכני הספר
----------

יש הטוענים כי בספר מביע דוסטויבסקי ביקורת כלפי החברה הרוסית, והצורה בה היא פוגעת בערכי החמלה ואהבת האדם שאותם מייצג הנסיך. הוא יוצא נגד תהליכי השינוי שעברו על רוסיה באותה תקופה, אך לא נרתע גם מביקורת עצמית על ביקורתו, שאותה הוא שם בעיקר בפיו של הנסיך, שמצבו הנפשי מעורער והבנתו את המציאות לאשורה אינה ברורה, ובפיו של לבדייב, קמצן ושקרן בוגדני שמוזכר גם כפרשן אפוקליפסה, תחום שדוסטויבסקי תיעב. כמו כן מביא דוסטויבסקי נאום ארוך על מהות החיים כפי שהם משתקפים דרך עיניו של איפוליט, נער צעיר הגוסס משחפת המייצג את הריקנות שבגישה הניהיליסטית שרווחה באותה התקופה, אך מיד שם את אותו הנאום ללעג ולקלס בעיני שומעיו. האמביוולנטיות של הסיפור והטראגיות של דמויותיו מבליטה את קווי האופי של החברה שבה פועלות דמויות הסיפור. יש הרואים בדמותו של הנסיך מישקין סוג של "ישו" המתקשה להתנהל בחיים כפי שהם.

תרגומים לעברית
--------------

* **אידיוט: רומן**; תרגם ש' הרברג, מצפה ירושלים – תל אביב, 2 כרכים, תרפ"ט 1929. (מהדורות נוספות: עם עובד, תשט"ז; תשל"ב; תשל"ה-1975, עם אחרית דבר מאת עזרא זוסמן.)
* **אידיוט**, תרגמה נילי מירסקי, הקיבוץ המאוחד תל אביב, 2 כרכים, תשנ"ג-1993.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אידיוט (ספר)** |
| ויקישיתוף תמונות ומדיה בוויקישיתוף: **אידיוט (ספר)** |

* הטקסט המלא, מתורגם לאנגלית
* אידיוט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007592411305171
* BNE: XX1953439
* BnF: cb11936243r (data)
* GND: 4099166-0
* LCCN: no2007049015
* NLA: 35042231
* SELIBR: 370544
* SUDOC: 06929027X
* VIAF: 180506435
* WorldCat (עם VIAF): 180506435

 |
פירוש נוסף ערך זה עוסק במועדון כדורגל ישראלי. אם התכוונתם למשמעות אחרת, ראו הפועל קריית אונו (פירושונים).

**הפועל קריית אונו** היא קבוצת כדורגל ישראלית מהעיר קריית אונו, המתמודדת בליגה ב'. בשיאה שיחקה הקבוצה בליגת המשנה במשך תשע עונות.

היסטוריה
--------

הקבוצה הוקמה בשנת 1952 בשם "הפועל כפר אונו". לאחר שנתיים הקבוצה עברה איחוד ונקראה "הפועל בני ברק/קריית אונו" עד לסיום עונת 1956/1957, כשהעפילה לראשונה לליגה ב'. בסיום עונת 1962/1963 העפילה לראשונה לליגה א' (הליגה השנייה), בה שיחקה תשע עונות רצופות וירדה לליגה ב'. בסיום עונת 1976/1977 העפילה בחזרה לליגה א' שהפכה כבר לליגה השלישית ושיחקה בה עד עונת 1997/1998. הקבוצה ירדה וחזרה לאחר עונה אחת.

בעונת 1990/1991 הגיעה הקבוצה עד למעמד חצי גמר גביע המדינה והפסידה 2–4 לקבוצת הפועל פתח תקווה. לזכות קריית אונו כבשו מיקי סנדרוב ואבי בן עזרא.

לאורך השנים התחרתה הקבוצה עם היריבה המקומית, בית"ר קריית אונו, עד שזו התפרקה בשנת 2004, ותקציב העירייה אשר היה מופנה אליה, מגיע מאז לקבוצת הפועל קריית אונו, שהפכה לקבוצה היחידה בעיר.

בשנת 2007 הוזכרה הקבוצה בעונה הראשונה של סדרת הטלוויזיה "מסודרים" כחלק מהעלילה. בסיום עונת 2014/2015 הייתה הקבוצה על סף עלייה לליגה א' כשהפסידה 0–2 למכבי יפו במשחקי המבחן.

מחלקת הנוער של המועדון הוקמה מחדש בשנת 1975, על ידי ישראל (ללה) שצ׳וצ׳ינסקי. ב-1976 הוקם במועדון בית הספר לכדורגל הראשון בישראל[דרוש מקור]. ב-1989 הוביל המועדון, יחד עם ועדת הנוער בהתאחדות לכדורגל, באמצעות ישראל שצ׳וצ׳ינסקי (אז מנהל נבחרת הנוער) ואמנון רז (מאמן נבחרת הנערים), את שיטת המשחקים לרוחב המגרש לשנתונים הצעירים.

שחקני עבר במועדון
-----------------

* **ראו:** **רשימת כדורגלני הפועל קריית אונו**
* עמרי אפק
* לירן שטראובר
* מנור חסן
* צדיק בינו
* ישראל פוגל
* אבי בקר
* עופר בקר
* יעקב כליפה
* יוסי גואטה

מאמנים בעבר
-----------

* אשר בלוט
* דרור קשטן
* יורם אורנשטיין
* ערן קוליק

קישורים חיצוניים
----------------

* 

* הפועל קריית אונו באתר ההתאחדות לכדורגל בישראל

הערות שוליים
------------

1. ↑  בית"ר קריית אונו התפרקה, באתר וואלה!‏, 27 בדצמבר 2004
**פוליסי בע"מ** היא חברת לובינג ישראלית שהוקמה בשנת 1988 על ידי בוריס קרסני, אשר עומד בראשה עד היום. החברה, הנחשבת לאחת מחברות הלובינג המשפיעות בישראל, מייצגת חברות רבות במשק הישראלי.

היסטוריה
--------

בשנת 1988, הקים קרסני את החברה, ביחד עם מנחם "ממי" גולן והפרסומאי והיועץ האסטרטגי משה תאומים, שעזב אחר החברה לאחר מספר חודשים. בתחילת דרכה פעלה פוליסי בעיקר במתן ייעוץ פוליטי, ובשנת 1991, החלה לפעול בתחום הלובינג אחרי שחברת הסיגריות "פיליפ מוריס" ביקשה מקרסני לפעול למניעת הגבלות על פרסום סיגריות מחו"ל וכדי שיקטין את המיסים על סיגריות מיובאות. במהלך השנים ייצגה החברה גופים מובילים במשק הישראלי, בהם אסם, תנובה, בנק הפועלים, הפניקס, ישראל היום, מפעל הפיס, נספרסו, חברת הדלק פז, חברת החשמל והתעשייה האווירית.

באוגוסט 2014, מונתה תמר אברמוביץ' למנכ"לית החברה, במשותף עם ארז גילהר. עם עובדי החברה, נמנים בין השאר חבר הכנסת לשעבר אפי אושעיה, שכיהן כמנכ"ל החברה ואחר כך כיו"ר החברה, רפי פלד, מפכ"ל המשטרה לשעבר, אלי יוסף, דובר משרד האוצר לשעבר, צבי קסלר, כתב ידיעות אחרונות לשעבר, ואביבה ברעם, אשתו של עוזי ברעם.

ביולי 2016, שכר תאגיד השידור הישראלי את חברת פוליסי, שבבעלות קרסני, לשם הובלת פעילות קשרי הממשל מול חברי כנסת בניסיון להיאבק בניסיונותיו של ראש הממשלה בנימין נתניהו לדחות את הקמת התאגיד.

בחודש יוני 2021 נעצר מנכ"ל החברה ארז גיל-הר בחשד למעורבות בפרשת שוחד, בה קיבלה חברת תנובה הקלות בסימון מוצריה כחלק מהרפורמה של משרד הבריאות. בעקבות זאת עזבו את פוליסי חברות בינלאומיות אחדות, בהן גוגל ופיליפ מוריס, שלפי כלליהן עליהן להתנתק מספק שנחשד בפלילים.

באוקטובר 2021 סיימה תמר אברמוביץ' את עבודתה בחברה.

בנובמבר 2021 הודיע קרסני על סיום פעילות החברה בתחום קשרי ממשל ולובינג.

קישורים חיצוניים
----------------

* אתר האינטרנט הרשמי של פוליסי

הערות שוליים
------------

1. ↑  אבי עמית, בוריס קרסני - איש הצללים החזק במשק: כך פועלת חברת השדלנות המשפיעה בישראל, באתר nana10, 11 במרץ 2017
2. ↑  רותם שטרקמן וצבי זרחיה, הכירו את פוליסי: חברת הלובי החשאית ששולטת בחברי הכנסת, באתר TheMarker‏, 6 בינואר 2012
3. ↑  אורנה רביב, מאחורי הקלעים של בוריס קרסני, באתר ynet, 21 באוקטובר 2003
4. ↑  רוני זינגר, תמר אברמוביץ', מנכ"לית (במשותף) של משרד הלובינג פוליסי, באתר כלכליסט, 22 בספטמבר 2014
5. ↑  אתר למנויים בלבד חיים לוינסון, נתי טוקר וצבי זרחיה, תאגיד השידור שכר את שירותי הלובינג של בוריס קרסני, באתר TheMarker‏, 24 ביולי 2016
6. ↑  לירן לוי, מירב כהן‏, החשד: עוזר השר ליצמן קידם אינטרסים של חברות במשק תמורת שוחד, באתר וואלה!‏, 6 ביוני 2021
7. ↑  אתר למנויים בלבד שוקי שדה, הוא היה הלוביסט מספר 1 בישראל. זה מה שגרם לו לסגור את העסק, באתר TheMarker‏, 12 בנובמבר 2021
8. 1 2  גולן חזני וצבי זרחיה, פרסום ראשוןבוריס קרסני סוגר את פעילות קשרי הממשל והלובינג של חברת פוליסי, באתר כלכליסט, 4 בנובמבר 2021
**פרידריך היינריך לודוויג, נסיך פרוסיה** (בגרמנית: **Friedrich Heinrich Ludwig von Preußen**; ‏18 בינואר 1726 – 3 באוגוסט 1802), היה נסיך ומצביא פרוסי.

ביוגרפיה
--------

היינריך נולד ב-18 בינואר 1726 בברלין, לפרידריך וילהלם הראשון, מלך פרוסיה וסופיה דורותיאה מהנובר, בתם של ג'ורג' הראשון, מלך בריטניה וסופיה דורותיאה, דוכסית בראונשווייג-צלה. בשנת 1740 מת אביו פרידריך וילהלם, ואחיו פרידריך השני, מלך פרוסיה עלה לשלטון במקומו. באותה עת כבר היה היינריך קולונל במסגרת הצבא הפרוסי. היינריך לקח חלק פעיל במלחמת הירושה האוסטרית ונודע כאסטרטג מבריק. הוא לא חשש למתוח ביקורת על מהלכיו הפוליטיים של אחיו, מה שקלקל את היחסים ביניהם שעד אז היו תקינים. לאחר מלחמת שבע השנים בה כיהן כמפקד הצבא יצא לטיולים לסטוקהולם ולסנקט פטרבורג. כאשר החליטו פרידריך, מריה תרזה וקתרינה הגדולה על חלוקת פולין הציע את עצמו כמלך פולין אולם סורב. בשנת 1786 הוצע לו להיות המלך של ארצות הברית על ידי אלכסנדר המילטון, אך הצעה זו בוטלה על ידי רוב הקונגרס.

כמו פרידריך הגדול דיבר גם היינריך בצרפתית שוטפת והיה חבר בארגון הבונים החופשיים. ב-25 ביוני 1752 התחתן היינריך עם וילהלמינה נסיכת הסן-קאסל, בתם של מקסימיליאן, נסיך הסן ופרדריקה שרלוטה מהסן-דרמשטדט, אולם העדיף להתבודד בטירה שבנה עבורו אחיו, ולא היו לו ילדים ממנה.

לאחר פטירת פרידריך, הוזמן היינריך לשמש כמדריך למלך החדש פרידריך וילהלם השני, מלך פרוסיה הוא קיווה שעל ידי כך יוכל להשיג יותר השפעה פוליטית בממלכה, אולם לא השיג הרבה השפעה בתקופתו, ורק לאחר עליית פרידריך וילהלם השלישי, מלך פרוסיה הצליח היינריך להשיג יותר השפעה. ב-3 באוגוסט 1802 מת היינריך בביתו שבריינסברג.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| פרידריך וילהלם, הנסיך הבוחר מברנדנבורג |   | לואיזה הנרייטה מנסאו |   | ארנסט אוגוסט, דוכס בראונשווייג-לינבורג |   | סופיה, נסיכת פפאלץ |   | גאורג וילהלם, דוכס בראונשווייג-לינבורג |   | אלאונור ד'אסמיר ד'אולברוז |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | פרידריך הראשון, מלך בפרוסיה |   |   |   | סופיה שרלוטה מהנובר |   | ג'ורג' הראשון, מלך בריטניה |   |   |   | סופיה דורותיאה, דוכסית בראונשווייג-צלה |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פרידריך וילהלם הראשון, מלך בפרוסיה |   |   |   |   |   |   |   | סופיה דורותיאה מהנובר |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **היינריך, נסיך פרוסיה** |
|

קישורים חיצוניים
----------------

ויקישיתוף מדיה וקבצים בנושא **היינריך, נסיך פרוסיה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262431205171
* BnF: cb13606750j (data)
* GND: 11870978X
* ISNI: 0000 0000 6653 6669
* LCCN: n80144708
* NKC: jn20040407005
* NLG: 241365
* NLP: a0000001688553
* NTA: 134284739
* SELIBR: 210703
* SUDOC: 05531435X
* VIAF: 14946376
* WorldCat: lccn-n80144708

 |
**איפה היינו ומה עשינו, אוצר שנות החמישים והשישים**, הוא לקסיקון ביטויים עבריים שכיחים במדינת ישראל בשנות ה-50 ושנות ה-60 מאת אמנון דנקנר ודוד טרטקובר. ראה אור בהוצאת כתר בירושלים בשנת 1996. שם הספר הוא פרפרזה למשחק הילדים "איפה הייתם ומה עשיתם", שרווח באותן שנים. הלקסיקון הכתוב בהומור, מתעד מונחים ומושגים מחיי היומיום במדינת ישראל בשנות החמישים והשישים, שני העשורים הראשונים לאחר הקמתה.

בהקדמה לספר כתבו המחברים כי הוא משקף במידה מסוימת את חוויותיהם שלהם, ולא למשל של ילדים ונערים "במושב או במושבה, בקיבוץ או במעברה", בשנות החמישים והשישים; "את תמונת עולמם של ילדים ונערים עירוניים, שהתפלחו (=התגנבו) לבתי קולנוע, אספו עטיפות של מסטיקים, שיחקו בגולות, סטנגה וחמש אבנים, קראו באדיקות את ה"הארץ שלנו", הלכו לקייטנות קיץ, החליפו ספרים בספריות השאלה פרטיות, שמעו הרבה רדיו, היו חניכים של תנועות נוער, הושקו בשמן דגים ושמעו אזהרות קודרות מפי הוריהם בדבר הסכנות הטמונות ברוח פרצים...". במילים אחרות, לקסיקון התרבות של המחברים משקף בעיקר את עולמם של נערים בני המעמד הבינוני, החילוני, המתבוננים בסקרנות ובהיתול על כל הסובב אותם, לעיתים מבלי למיין את העיקר והטפל, ותוך כדי כך יוצרים סדר עדיפויות אחר או חדש, מזה שהכירו אצל הוריהם. 

הספר עוצב בסגנון אלבומי, ומכיל תמונות ואיורים צבעוניים רבים. החומרים הרבים נאספו מעיתונים וכתבי עת, אריזות ועטיפות מזון, פריטי משחקים לילדים, בולים ומעטפות דואר, גלויות, סמלים, לוגאוים, ומודעות פרסומת, אשר המסר והשפה שלהם משקפים את רוח הזמן.

קישורים חיצוניים
----------------

* איפה היינו ומה עשינו, באתר גוגל ספרים
* 
* איפה היינו ומה עשינו, באתר OCLC (באנגלית)

הערות שוליים
------------

1. ↑  עמ' 7.
**החדר החשוך** (באנגלית: **The Dark Room**) הוא ספר מתח מאת הסופרת הבריטית מינט וולטרס, אשר נכתב בשנת 1995. הספר ראה אור בעברית בשנת 2001.

עלילה
-----

העלילה מתחילה בדיווח על תאונת דרכים, שמיקומה בשדה תעופה נטוש. בתאונה מעורב רכב אחד, שנהרס לגמרי. שם הנהגת בו הוא גברת ג'יין אימוג'יין ניקולה קינגסלי, שהופכת למחוסרת הכרה.

ג'יין קינגסלי, ג'ינקס בפי כל מכריה, צלמת אופנה מצליחה ובתו של איל תעשייה מפורסם, מתעוררת במרפאה שאליה הובאה לאחר תאונת דרכים, שבה הייתה מעורבת כשהיא סובלת מאמנזיה. היא אינה זוכרת דבר ממה שאירע בשבועיים האחרונים. קרוביה והשוטרים מספרים לה שהיא ניסתה להתאבד משום שהארוס שלה, ליאו, נטש אותה זמן קצר לפני נישואיהם וברח עם חברתה הטובה ביותר, מג. לדבריהם, היא שתתה שני בקבוקי יין והסיעה את מכוניתה לתוך קיר בטון, ורק באורח נס נשארה בחיים.

ג'ינקס משוכנעת שלא הייתה לה כל סיבה להתאבד: הרי היא זו שרצתה לסיים את יחסיה עם ליאו, ואם לא היא גרמה לתאונה, מי גרם לה ולמעשה ניסה להורגה?

המסתורין נחשף בהדרגה, כשזיכרונה של ג'ינקס חוזר אליה אט אט. כאשר מתגלות ביער סמוך גופותיהם של מג ושל ליאו, נופל החשד על ג'ינקס, ופרשת הרצח של בעלה, שהתרחש עשר שנים קודם לכן, נבחנת מחדש. כל הראיות מצביעות על אשמתה וג'ינקס נאבקת לאחות שברי זיכרונות של ייאוש ושל אימה, זיכרונות שיביאו להצלתה או להרשעתה.

סגנון הספר
----------

"החדר החשוך" משלב אירועים חיצוניים עם מצבים נפשיים ואווירת אי-הוודאות והאימה אינה מרפה לאורך כל הסיפור ועד לסופו המפתיע. "החדר החשוך" הוא ספר מתח, אשר במרכזו תעלומה הנפתרת בסוף העלילה – לכאורה רומן קלאסי. אף על פי כן, הן מבחינת התוכן והן מבחינת המבנה, זהו ספר מאוד מודרני: מבחינת התוכן - העלילה מתרחשת ברקע של חיים מודרניים בבריטניה בסוף המאה ה-20. מבחינת המבנה - הספר למעשה מסוגנן מבחינת דרך העברת המידע כמו סרט קולנוע: העלילה אינה מחולקת לפרקים, כנהוג בדרך כלל בספרים, אלא לסצנות, כאשר בתחילת כל סצנה מצוינים המקום והזמן המדויקים. מספר פעמים המידע אף מועבר לקורא באמצעות כתבה בעיתון המפרסמת עדכונים לגבי חקירתה של ג'ינקס, או באמצעות רישומי החוקרים.

עיבודים
-------

הספר עובד לסרט טלוויזיה של ה-BBC בשנת 1999. בסרט מככבים דרוולה קירוואן בתפקיד ג'ינקס וג'יימס וילבי בתפקיד ד"ר פרות'רו.

קישורים חיצוניים
----------------

* החדר החשוך, באתר OCLC (באנגלית)
דירות המוצעות למכירה על ידי משרדי תיווך
**תיווך נדל"ן** הוא תחום העוסק בהפגשת מוכרים וקונים בעסקאות נדל"ן, תוך גביית עמלה, רק אם העסקה בוצעה (לרוב אחוז מוסכם מראש מתוך סכום העסקה ששולם).

רקע
---

בעלי נדל"ן (מבני מגורים וקרקעות, פרטיים או מסחריים) המעוניינים למכור או להשכיר נדל"ן שבבעלותם יכולים לפנות למתווך נדל"ן, שתפקידו לאתר קונים או שוכרים פוטנציאליים על מנת לבצע את עסקת הנדל"ן.

משרדי תיווך נדל"ן מחזיקים במאגר נכסים המוצעים למכירה או להשכרה, ובהם עובדים מתווכים, לרוב במעמד של עצמאים. בישראל קיימים משרדי תיווך עצמאים רבים, לצד רשתות שחלקן בינלאומיות, על מנת להביא להצלחת עסקת הנדל"ן משתמשים המתווכים במספר אמצעים כגון פרסום מודעה בשלט על גבי הנכס המוצע, פרסום מודעה באתרי אינטרנט, פרסום בעיתון, קיום "בית פתוח" וצבירת מאגר לקוחות המעוניינים בנדל"ן.

לאחר ביצוע פעולת המכירה/השכרה זכאי המתווך לקבל את שכרו הנקרא "עמלת תיווך", מהגורם המוכר ו/או הקונה. בישראל עמלת התיווך אינה קבועה בחוק, אך לרוב נקבעת כאחוז מתוך העסקה המבוצעת. מתווך יהיה אחראי לאחר מכירת או השכרת הנכס להעברת חשבונות של הבעלים החדשים, במוסדות הממשלה בנוסף לחשבונות חשמל מים וגז, המתווך הוא אחראי הבלעדי בכל עסקת מקרקעין לדאוג עבור לקוחותיו בכל מה שיתבקשו במיוחד את העברת החשבונות של הדירה.

בישראל על פי חוק על כל אדם שמעוניין לעסוק בתיווך נדל"ן לעבור מבחן רישוי מטעם רשם המתווכים שבמשרד המשפטים, ורק לאחר מעבר המבחן הוא יהיה זכאי למעמד מתווך מורשה. רשם המתווכים הוא יחידה במשרד המשפטים שהוקמה ב-1996, שמתפקידיה העיקריים הם לקיים את בחינות הרישוי למתווכים, להעניק רישיונות למתווכים ולנהל את פנקס המתווכים בו רשומים כל המתווכים המורשים.

חוק המתווכים
------------

בשנת 1996 אושר בכנסת חוק המתווכים במקרקעין, המסדיר את תחום תיווך הנדל"ן. החוק מגדיר בין היתר את התנאים לקבלת רישיון מתווך, בחינת הרישוי, דרישה להזמנת שירותי תיווך בכתב, בלעדיות מתווך, את התנאים בהם זכאי המתווך לדמי תיווך, ותנאים לשלילת רישיון מהמתווך.

קישורים חיצוניים
----------------

ויקישיתוף מדיה וקבצים בנושא **תיווך נדל"ן** בוויקישיתוף
* רשם המתווכים, באתר משרד המשפטים
* חוק המתווכים במקרקעין, תשנ"ו-1996, בספר החוקים הפתוח
* נעמה סיקולר, מוכרים דירה? הכל על בלעדיות בתיווך, באתר ynet, 20 באפריל 2007
* אורי חודי, הנדל"ן בפריחה וכולם רוצים להיות מתווכים, באתר כלכליסט, 7 בינואר 2010
* אורי חודי, ‏"מכל 10 מתווכים שמתחילים לעבוד, רק שניים שורדים", באתר גלובס, 15 בפברואר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565593705171
* GND: 4026617-5
* LCCN: sh85111706
* NKC: ph1205673

 |
**אַל תִּרְחַק** הוא כותר קובץ שיריה של המשוררת הישראלית זלדה. ראה אור בהוצאת הקיבוץ המאוחד בתל אביב (כשאר קובצי שירתה) בשנת תשל"ד (1974). 

נושאי הקובץ הם געגועים עמוקים לבן הזוג שהלך לעולמו, מבעים של אמונה ודבקות באלוהים, וחוויית הקיום האנושי, המעורבת, שחושך ואור משמשים בה בערבוביה, מלאת סבל ותלאות יחד עם תחושת יופי נשגב. הלשון השירית עורכת שימושים ומטפורות משברי פסוקים מהתנ"ך ואמרות חז"ל, ובסגנון הפיוט העברי וסידור התפילה היהודי.

שירים
-----

הקובץ כולל את השירים: 

|  |  |  |  |  |  |
| --- | --- | --- | --- | --- | --- |
| * שושנה שחורה
* כאשר בֵּרכתי על הנרות
* כאשר חי המלך
* אל תשליכני מלפניך
 | * החול הדק החול הנורא
* השמענה קולכן ברכות השחר
* [נשמתי]
* צער הגוף
 | * צִפור אחוזת קסם
* הדמיון העליז
* עץ השִטה
* הד רפה
 | * אורחי נפשי בעִדן הבדידות
* בערב שרבי
* אשה שהגיעה לזִקנה מופלגת
* משפחת הקלפן
 | * לכל איש יש שם
* כאשר צִיַרנו שושנים
* בגִלגול האחרון
* כל הלילה בכיתי
 | * בכי משונה
* עלים זעירים של משי
* כאשר שמיִם להבה סואנת
* מקום של אש
* [נפשי היי ממלכה נאמנה]
 |

תכנים ואמירות
-------------

### כל הלילה בכיתי

נושאי השיר הם הדבקות באלוהים באמצעות היופי הנשגב שקים בעולם-עולמו, ולמולה תודעת המוות, השתיים העומדות כביכול בסתירה מכאיבה הן נושא הרהוריה ותפילתה של המשוררת בליל נדודים. יש בשיר בקשה למוות, שכאשר יבוא, יהיה ללא סבל, וגם לשוכני "עפר" תהיה מנוחה מהותית; בקשתה זו - "הפלתי את תחנוני" - היא כלל אנושית ואישית בכפיפה אחת. אולם, עם הקשה באשר לתקופת המוות, בין לבין השורות, ממאנת המשוררת לקבל את מותה, ככל בני אנוש, שיבוא, כרוך בפרידה - "להפרד מיֹפים" - של הדברים בעולם החיים, כאשר תילקח ממנה האפשרות לחוות את אהבת ה' באמצעותם, ונשמתה תשכון בעולם אחר. השיר מתחיל במילים: "כל הלילה בכיתי / ריבונו של עולם / אולי יש מוות שאין בו אלימות / מוות שדומה לפרח".

לקריאה נוספת
------------

* אברהם שגיא, בין "לכל איש יש שם" ל"שמי הוא שם תורמי" : זלדה ויהודה עמיחי על דרכי עיצובה של הזהות, **ראשית**, 1, תשס"ט, עמ' 358-325.

קישורים חיצוניים
----------------

* אסתר אטינגר, זלדה, שושנה שחורה (על אל תרחק), באתר text
* רויטל שנור, שירת חייה - בגליון השבוע, באתר ערוץ 7, 1 באפריל 2004
* 
* אל תרחק, באתר OCLC (באנגלית)

הערות שוליים
------------

1. ↑  עובד והולחן על ידי עמוס הדני, ראו: שושנה שחורה, באת shironet.
2. ↑  ראו מלל: אם נפשי על צדה תשכב, באתר newlibrary.
3. ↑  ראו מלל: ציפור אחוזת קסם, באתר blabla4u.
4. ↑  הולחן ועובד על ידי חנן יובל, ראו: לכל איש יש שם, באתר shironet, וזכה למספר ביצועים.
5. ↑  הולחן על ידי שולי נתן, ראו: כל הלילה בכיתי, באתר shironet.
מחבר QSFP
**Quad Small Form-factor Pluggable** (ראשי תיבות: **QSFP**) הוא משדר/מקלט קומפקטי הניתן להחלפה חמה המשמש לתקשורת נתונים. QSFP משמש לממשק חומרה לסיבים אופטיים ולכבלי נחושת של אתרנט. QSFP מיוצר בצורת תקן התומכת בהעברת קצבים מ-4x10 גיגה בייט/שנייה ואילך. 

מפרט החומרה מתפתח עם הזמן, ונכון למאי 2013, המהירות המקסימלית האפשרית עומדת על 4X20 גיגה בייט בשנייה. ה-QSFP תומך באתרנט, ערוץ סיב אופטי, InfiniBand ו-Synchronous optical networking תוך יכולת למגוון מהירויות.
משדרי-מקלט מסוג **+QSFP** מתוכננים לסטנדרטים של Serial Attached SCSI, אתרנט במהירויות של 40 גיגה בייט/שנייה, Quad data rate (40 גיגה/שנייה), Fourteen data rate (56 גיגה/שנייה) ועוד.

דגמי ה-QSFP מגדילים את דחיסות הפורטים עד פי 4 ביחס לדגמי SFP.
ל-QSFP ישנם 38 פינים כאשר 4 מהם משמשים לשידור בקצב מהיר ואילו 4 משמשים לקליטה בקצב מהיר.

QSFP28
------

טכנולוגיית QSFP28 מאפשרת מהירות של 4X28 גיגה ביט בשנייה.

קישורים חיצוניים
----------------

* מגזין digitaler, עמ 47(הקישור אינו פעיל)
* סקירה של QSFP באנגלית
* ועדת ה-SFF

הערות שוליים
------------

1. ↑   SFF Committee (May 10, 2013)
2. ↑   SFF Committee (May 10, 2013)
3. ↑  Fiber Channel
**סימון החמישי דה מונפור** (1208 - 4 באוגוסט 1265) היה הרוזן השישי של לסטר, חלוץ הייצוג הפרלמנטרי, בנו של סימון הרביעי דה מונפור, דמות מפתח במסע הצלב האלביגנזי.

ביוגרפיה
--------

מוצאו ממשפחת אצילים צרפתית, הגיע לאנגליה בשנת 1229, כדי לקבל את התואר דוכס לסטר לו היה זכאי. הוא נהיה מקורב למלך הנרי השלישי ואף נשא את אחותו לאישה.  

נוכח מדיניותו הכושלת והבזבזנית של הנרי השלישי הצטרף דה מונפור למאבק הברונים ועמד בראש התובעים לצמצם את סמכויותיו של המלך. 

לאחר ניצחונם של הברונים בקרב לואיס היה השלטון נתון להלכה בידי שלושה, אך למעשה שלט דה מונפור לבדו בשמו של המלך.

לפרלמנט שכינס בשנת 1265 הזמין לא רק את נציגי האצולה הקרקעית, אלא גם שני נציגים מכל עיר. נציגי הערים היו, רובם ככולם, מבני המעמדות הסוחרים. חבריו למעמד מתחו עליו ביקורת חריפה בשל פעולתו זו, אולם ברבות הימים כונה בזכותה בתואר המכובד "אבי הפרלמנט הבריטי".

4 באוגוסט 1265 נהרג דה מונפור על ידי כוחות הנאמנים למלך, שהנהיג הנסיך אדוארד, לימים אדוארד הראשון.

קישורים חיצוניים
----------------

ויקישיתוף מדיה וקבצים בנושא **סימון החמישי דה מונפור** בוויקישיתוף
* סימון החמישי דה מונפור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279177805171
* BnF: cb12004442f (data)
* GND: 118736744
* ISNI: 0000 0000 8843 0961
* LCCN: n50072967
* NDL: 00941356
* NKC: osd20201069887
* NLG: 236481
* NLP: a0000003747851
* NTA: 071284982
* SNAC: w6vv29n6
* SUDOC: 028153243
* VcBA: 495/180986
* VIAF: 128586445
* WorldCat: lccn-n50072967

 |
**רוברט מילטון זולינגר** (באנגלית: **Robert Milton Zollinger**;‏ 4 בספטמבר 1903–1992) היה כירורג אמריקאי, פרופסור באוניברסיטת המדינה של אוהיו.

ביוגרפיה
--------

רוברט מילטון זולינגר נולד במילרספורט, אוהיו, וגדל בחווה של משפחתו. אבותיו בשם צולינגר היו שווייצרים שהיגרו לארצות הברית מאזור ציריך. את לימודיו התחיל רוברט זולינגר בבית ספר יסודי ממוקם בחדר אחד, כ-1.6 ק"מ מרחק מחוות הוריו. לבית ספר התיכון היה נוסע לעיר, מרחק של 5 ק"מ, רכוב על הפוני שלו. עוד בילדותו ידע לתרום לפרנסת הבית על ידי הובלת חלב וירקות לשכנים בעזרת הפוני הרתום לעגלה. בימי התיכון שיחק כדורסל. התכוון תחילה להירשם לאקדמיה הצבאית וסט פוינט, אך בסופו של דבר החליט ללמוד רפואה. בשנת 1927 סיים לימודי רפואה באוניברסיטת המדינה של אוהיו. התמחה בהמשך בכירורגיה אצל הארווי קושינג בבית החולים פיטר בנט בריגם PBBH והיה למדריך לכירורגיה בבית הספר לרפואה של אוניברסיטת הרווארד. מיוזמתו של קושינג נשלח זולינגר לעבוד ולהשתלם לצידו של תלמידו המועדף של קושינז, הכירורג אליוט קאר קאטלר (1947-1888) בבית החולים Western Reserve Hospital בקליבלנד. עסק שם, בין השאר, בסיווג אוסף הגידולים של קאטלר. 
חזר אחר כך כמתמחה בבית החולים פיטר בנט בריגם כדי לחזורבשנת 1929 לבית החולים וסטרן ריזרב.
בשנת 1939 היה זולינגר מדריך לכירורגיה בבית החולים פיטר בנט בריגם, תחת ניהולו של קאטלר, שבינתיים התמנה שם לפרופסור לכירורגיה. הם פרסמו ביחד את המהדורה הראשונה של האטלס הידוע שלהם לניתוחים כירורגיים.

בימי מלחמת העולם השנייה שרת זולינגר ביחידה הרפואית של צבא ארצות הברית באירלנד והיה למנהל בית החולים הכללי הצבאי מס. 5 עם דרגת קולונל. על תרומתו כרופא צבאי זכה לעיטור לגיון ההצטיינות, וכן על כוכבי הקרבות בנורמנדיה, בצפון צרפת ובריינלנד, כהוקרה על ארגון צוותי כירורגים ניידים. 

אחרי המלחמה, בשנת 1947 התמנה זולינגר לפרופסור וראש החוג לכירורגיה באוניברסיטת המדינה של אוהיו. פרש לגמלאות במעמד פרופסור אמריטוס בשנת 1974.
מילא בחייו תפקידים של יושב ראש האיגוד האמריקאי לכירורגיה, ושל פורומים אחרים של הכירורגים בארצו - American Board of Surgery והקולגיום האמריקאי של הכירורגים. בגלל עיסוקו בפנאי בגידול ורדים, נבחר אף ליושב ראש החברה האמריקאית לוורדים.

פרסים ואותות כבוד
-----------------

* 1965 - דוקטור לשם כבוד של אוניברסיטת ליון, צרפת
* חבר לשם כבוד של הקולגיום הממלכתי של הכירורגים באנגליה (1965) ובאדינבורו (1966)
* הפרס שין (Sheen Award) של איגוד הרופאים האמריקאי, תואר דוקטור מצטיין במדעי הרפואה של ארצות הברית

זולינגר פרסם מאל 340 מאמרים, בעיקר בתחום הכירורגיה של מערכת העיכול.
כמו כן היה עורך ראשי של הכתב העת *American Journal of Surgery* בשנים 1956–1984. 

שמו הונצח במיוחד בשם התסמונת זולינגר אליסון אותה תיאר בשנת 1955 יחד עם אדווין הומר אליסון.

רוברט מילטון זולינגר נפטר בשנת 1992 מסרטן הלבלב.

קישורים חיצוניים
----------------

* ביוגרפיה של זולינגר באתר whonamedit
* אתר גנאלוגי של המשפחות צולינגר, זולינגר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467454405171
* BIBSYS: 90544147
* BNE: XX963448
* CANTIC: a11459268
* GND: 172474817
* ISNI: 0000 0001 0933 1699
* LCCN: n50015016
* NDL: 00461905
* NKC: nlk20050166428
* NTA: 070864101
* SUDOC: 063245388
* VIAF: 109425970
* WorldCat: lccn-n50015016

 |
**החיים בקבר: ספר המלחמה** הוא ספר (רומן מלחמתי) אנטי-מלחמתי אודות מלחמת העולם הראשונה מאת הסופר היווני סטראטיס מיריביליס. הספר ראה אור באתונה ב-1930 ומוזכר לרוב יחד עם "במערב אין כל חדש" מאת אריך מריה רמרק כאחד מספרי החיילים המשובחים אודות מלחמת העולם הראשונה. מן הספרים הבולטים המתארים את זוועות מלחמת החפירות מתוך חיי היום-יום של הלוחמים.

הספר ראה אור בעברית בהוצאת עם עובד (ספריה לעם) בשנת 1997 בתרגומו של יחיאל קמחי, שאף זכה על תרגומו זה בפרס שר המדע, התרבות והספורט.

רקע
---

 ערך מורחב – **סטראטיס מיריביליס**  

המחבר, יליד לסבוס, התנדב ב-1915 לצבאו של אלפתריוס וניזלוס, שנלחם, למרות הנייטרליות המוצהרת של יוון לצד בריטניה וצרפת כנגד בולגריה, גרמניה וטורקיה. מיריביליס לחם כסמל בחזית המקדונית ובמלחמת יוון–טורקיה שפרצה מיד לאחר תום מלחמת העולם הראשונה ובה נחלו היוונים תבוסה קשה. ב-1922 שב ללסבוס לאחר עשר שנים כמעט רצופות של שירות קרבי פעיל.

בין אפריל 1923 לינואר 1924 פרסם מיריביליס את זכרונות המלחמה שלו בשבועון קבאנה (Καμπάνα; "הפעמון") אותם חיבר במהלך המלחמה ואחריה. בכתביו הביע את חוסר התוחלת שבמלחמה ותיאר את זוועותיה. ב-1930 נערכו הפרסומים ויצאו לאור בהוצאת Εκδόσεις Εστία כספר שהפך מיד את מיריביליס לסופר חשוב בארצו ולסמל של הפרוזה היוונית המודרנית.

תוכן הספר
---------

גיבור הספר הוא סמל קוסטולאס, בן דמותו כביכול של המחבר וסמל לכל החיילים הצעירים במלחמה. קוסטולאס נשרף באש להביור ובתיבת חפציו נמצאו מכתבים וזכרונות שכתב לאהובתו שבאי לסבוס ותיאורים של חבריו המובאים בסדרת פרקים קצרים ורבי עוצמה. חלק ניכר מהרשמים הוא תיאור ריאליסטי מפורט של חיי היום-יום בשוחות, עיסוקי החיילים, תקוותיהם ותשוקותיהם, געגועיהם ומחשבותיהם הן הבנאליות ביותר והן הנאצלות. מאידך, ובאותו טון ריאליסטי, מתוארים באדישות-של-הרגל התנאים ההיגייניים המזעזעים, חולדות האוכלות גוויות חיילים, זעקות פצועים, התעללות המפקדים, החרדה הבלתי-נשלטת בהשמע שריקות הפגזים וריח אבק השריפה ושרירותיות המוות הבא במפתיע. בניגוד לתיאורי זוועות מלחמת החפירות מציג המחבר ביד חומלת ועדינה תמונות חדות ואידיליות של חיי השלום ותיאורי טבע הנגלה באופן אבסורדי בלב התופת. הוא מעלה על נס את ההגיון והרגש של אמהות משני הצדדים לעומת הטמטום והאטימות של המדינאים והגנרלים.

לקריאה נוספת
------------

* **החיים בקבר: ספר המלחמה**, מיוונית: יחיאל קמחי, ספריה לעם 434, 1997

קישורים חיצוניים
----------------

* ספרי מלחמה ושלום
* הספר החיים בקבר באתר ספריית עם עובד (אורכב 14.03.2014 בארכיון Wayback Machine)
* הספר "החיים בקבר", באתר "סימניה"

הערות שוליים
------------

1. ↑  ספרי מלחמה ושלום
2. ↑  הספר החיים בקבר באתר ספריית עם עובד
3. ↑  על הספר "החיים בקבר" באתר סימניה
**אלרואי** (באנגלית: **The Wondrous Tale of Alroy**) הוא ספר שנכתב על ידי ראש ממשלת בריטניה, בנג'מין דיזראלי, ויצא לאור בשנת 1833.

גיבור הספר הוא דוד אלרואי, בן המאה ה-12, שהיה "חוטר מגזע ישי" ובנו של ריש גלותא דבבל, שהם מצאצאי דוד המלך. לאלרואי ויכוח עם דודו בוסתנאי, שהיה ראש הגולה, על מהותם של חיי הגולה. בעוד שבוסתנאי משלם את המס לשליט הערבי, אלרואי אינו מוכן לשלם את המס. אלרואי היה אחד מחולמי שיבת ציון בימי הביניים, ששנא את הגלות ותר אחרי החופש והעצמאות. בתקופת חייו מצב היהודים היה קשה מבחינה כלכלית ומדינית ואנשים חיפשו את המשיח שיושיע אותם. אלרואי ניסה להקים תנועה משיחית, וזו נכשלה. הצלחתו היחידה הייתה הדיפת הסלג'וקים המוסלמים לזמן קצר.

מה שהפריע לד'יזראלי יותר מכל בסיפור חייו של אלרואי זה שהוא לא היה צריך להילחם רק בשלטונות ממלכת פרס, אלא גם בדעות היהודים שהיו נגדו מחמת יראתם את מלך פרס. ייתכן והוא רצה לגנות את היהודים שממירים את דתם או שמשלימים עם מצבם הנחות, עם היותם חסרי זכויות במדינות בהם הם חיים.

קישורים חיצוניים
----------------

* הספר בפרויקט גוטנברג
* הספר לצפייה ולהורדה (גרסה נוספת) בארכיון האינטרנט
* הספר בגרסת PDF (באנגלית)
**יצחק (איציק) מונסה** (ה'תש"ב, 1941 - ד' בשבט ה'תשפ"א, 17 בינואר 2021) היה כדורגלן ישראלי ששיחק בעמדת החלוץ בקבוצת בית"ר ירושלים במשך כ-10 עונות, היה שותף לעליית הליגה של בית"ר ירושלים בעונת 1966/1968. נודע בכינוי ״מונסילון״ על שם מהירותו.

ביוגרפיה
--------

מונסה נולד בירושלים לרבי יעקב מונסא, מקובל ירושלמי מראשי ישיבת רחובות הנהר, ולכחילה רחל, והתייתם מהוריו בגיל צעיר. גר אצל גיסו יצחק שלום סופר נכד הרב יעקב חיים סופר בעל כף החיים שהיה הגזבר הראשי של בית"ר ירושלים.

עלה מהנוער של בית"ר בגיל 16, בעונת 1958/1959 ובאותה עונה אף כבש את שער הבכורה בבוגרים במשחק נגד הפועל עפולה בליגת המשנה.

עונות 1964/1965 ו-1966/1968 (העונה הכפולה) בהן כבש 11 שערים בכל עונה, היוו מבחינתו עונות השיא בקריירה.

החל מפברואר 1967 שיחק כשלושה חודשים בקבוצת הכדורגל של אטלנטה בארצות הברית. במאי של אותה שנה, חזר ארצה לשחק בבית"ר עונה לאחר מכן (1968/1969) נפצע במיניסקוס והושבת לעונה שלמה. בעונה העוקבת חזר לסגל בית"ר אך לא הרבה לשחק ופרש בעונה שלאחר מכן.

מונסה שיחק בקבוצה הבוגרת של בית"ר במצטבר במשך כ-10 עונות, במהלכן כבש 51 שערים, כאשר הוא במקום העשירי ברשימת המבקיעים של הקבוצה בכל הזמנים (נכון ל-2021). יזכר גם כמי שבישל לאודי רובוביץ׳ את שער עליית הליגה ההיסטורי במשחק מול רמת עמידר בשנת 1968.

ניהל את מחלקת הנוער של בית"ר ירושלים בתקופה מסוימת. תקופה ארוכה עבד בגזברות עיריית ירושלים.

חיים אישיים
-----------

יצחק מונסא נשא לאשה את אסתר אתי סימן טוב, התגורר בירושלים בשכונת רמות, נפטר בן 80 ב-17 בינואר 2021 ללא צאצאים.

לקריאה נוספת
------------

* "האיש שלא ידע פחד" כתבה לזכרו של יצחק איציק מונסילון (מונסא)

קישורים חיצוניים
----------------

* אופיר סער, הקבוצה הלבנה, באתר nrg‏, 12 בספטמבר 2008

הערות שוליים
------------

1. ↑  יצחק מונסה חוזר מארצות הברית, עיתון מעריב 10 במאי 1967
2. ↑  יצחק מונסה חוזר מפציעה, עיתון מעריב 15 בספטמבר 1969
**אקסטזי** (באנגלית: Ecstasy: Three Tales of Chemical Romance ) הוא ספרו הרביעי של הסופר הסקוטי ומחבר הספר טריינספוטינג, אירווין וולש. אקסטזי איננו סיפור אחד אלא אוסף של שלוש נובלות המספרות את סיפורם המטורף ועתיר הסמים, מין ביזארי ומוזיקה אלקטרונית של גיבוריו הבריטים.

שלוש הנובלות
------------

### "לוריין הולכת לליווינגסטון"

**רבקה נבארו** היא סופרת של רומנים זולים על התקופה הוויקטוריאנית הסובלת מעודף משקל. בעלה הוא איש בוגדני, חלקלק וחובב הימורים אשר שואב את כספה ואת שמחת החיים שלה. במקביל, הוא עצמו מעורב בפרשה ביזארית בה הוא, כעובד במכון הפתולוגי, מספק גופות למטרת הנאה מינית למנחה טלוויזיה מפורסם. כשנבארו לוקה בשבץ, בעלה חושש לאווזה המטילה ביצי זהב ודואג להצמיד אליה מטפלת צמודה - לוריין. לוריין, אחות חובבת מוזיקת ג'אנגל נחלצת לעזרתה והשתיים רוקמות תוכנית שבסופה יתנקמו בבעל הבוגדני.

### "המזל תמיד מתחבא"

**דייב ת`ורנטון** הוא בריון כדורגל אשר חייו סובבים בין כדורגל, מכות עם אוהדי כדורגל אחרים, שתייה אינטנסיבית של אלכוהול ופורקן מיני על מלון בעל חורים. כאשר הוא פוגש את סמנת`ה וורת`ינגטון, יפהפייה שנולדה נטולת ידיים כתוצאה מהתרופה הטרטוגנית תלידומיד, השניים יוצאים למסע נקמה רצחני במשווק התרופה אשר מסתתר בגרמניה.

### "הבלתי מובסים"

הבלתי מובסים מספר את סיפור אהבתם של **לויד**, קלאבר מזדקן חובב סמים ומוזיקת האוס ו**הת'ר** הנשואה ללא אושר לגבר מהפרברים חובב דייר סטרייטס. השניים נפגשים במועדון ואהבה מונעת סמים ניצתת ביניהם, אך המצב מסתבך כאשר הת'ר דורשת מלויד לוותר על הסמים על מנת להוכיח את אהבתו האמיתית.

בניגוד לשתי הנובלות הקודמות אשר כתובות במבט על, נובלה זו כתובה באותו סגנון שנכתב טריינספוטינג - כמונולוגים של שני הגיבורים.

השפעות תרבותיות
---------------

הלהקה "מיי כמיקל רומנס" נקראת על שם כותרתו האנגלית של הספר.

קישורים חיצוניים
----------------

* ביקורת במגזין "ספייק" (אנגלית)
* על הספר באתר צומת ספרים
* 
*
**אשת הכשפים** (באנגלית: **The Sorceress: The Secrets of the Immortal Nicholas Flamel**) הוא רומן פנטזיה של הסופר האירי מייקל סקוט שראה אור בשנת 2009. הספר הוא השלישי בסדרת הסודות של ניקולס פלמל בן האלמוות, והוא מספר על עלילותיהם של ניקולס והתאומים בלונדון. הספר זכה לביקורות חיוביות, והפך לרב מכר לנוער ולילדים כמו קודמיו.

עלילה
-----

ניקולס והתאומים בלונדון, מעוזו של די, בורחים מהג'יני קוקולטי ומהמפלצות ששלח די לתפוס אותם ולא יכולים להשתמש בהילותיהם כדי שהאשמנים הקדמונים החיים בלונדון לא יגלו אותם. סן זרמן שולח את חברו פלמדס האביר הסרקני לעזרתם של התאומים ופלמל. פלמדס לוקח אותם לביתו שבלונדון אשר נמצא בלב מגרש מכוניות ישן, מגרש המכוניות בנוי בצורת טירה עם חומות תעלה וכל אמצעי המיגון האפשריים. ג'וש שלפני כמה שעות נוערו כוחותיו על ידי מרס אולטר מקבל יכולת מתנה ממרס: מרס הפך את ג'וש לאסטרטג מלחמה.

פלמל מחפש משהו שילמד את התאומים את קסם המים והאפשרות היחידה היא המלך גילגמש בן האלמוות הכי זקן עלי האדמות, החיסרון הוא שגילגמש הוא מטורף לגמרי עקב כל שנות חייו, וזיכרונותיו מבולבלים. כאשר ג'ון די מוצא את התאומים בביתו של פלמדס התאומים נערכים לקרב ביחד עם בן אלמוות נוסף ויליאם שייקספיר ולהקת כלבי גבריאל. ג'ון די מגלה שאדונו האשמן שלח את הארכון קרנונוס ועדת הציידים שלו לעזור לו לתפוס את פלמל והתאומים, הארכונים הם הגזע ששלט בכדור הארץ לפני דגולי הקדמונים. באותו זמן פרנל כלואה באלקטרז ואינה יכולה להשתמש בהילתה כדי שהספינקס לא תמצא אותה. אריופ אנאפ העכבישה הגדולה עוזרת לפרנל להחלץ ממלכודת שבן האלמוות בילי הנער טמן, הוא שלח נחיל של זבובים מלאים ברעל כדי שיעקצו את אריופ אנאפ ועכבישיה.

אריופ אנאפ כמעט מתה ואז פרנל משתמשת בהילתה כדי לשלוח את הזבובים משם בעזרת ריח של מזבלה. אריופ אנאפ פצועה קשה ולכן היא עוטפת את עצמה בקורים ונכנסת לתרדמת כדי להחלים. בלונדון פלמל התאומים ופלמדס בורחים מקרנונוס, די מנסה לעצור אותם עם אקסקליבר חרב הקרח אך ג'וש מגיע עם קלרנט חרב האש ונלחם בו, ג'וש מנצח ובינתיים ששייקספיר מסיח את דעת הצבא של קרנונוס פלמדס, פלמל והתאומים נוסעים לפגוש את גילגמש. כשהם מוצאים את גילגמש הוא מסכים ללמד אותם את קסם המים אבל לאחר שהוא מלמד אותם די וקרנונוס מאתרים אותם וצבא של יצורים מבעיתים רודף אחריהם. ג'וש משתמש בקסם המים החדש שלמד ובקלרנט כדי להילחם אך בקרב הוא מאבד את קלרנט. הם מצליחים לברוח לסטונהנג' שם יש שער שיכול להעביר אותם בחזרה לסן פרנסיסקו, התאומים מפעילים את השער והם בורחים. באלקטרז מחליטה פרנל לדבר עם המוריגן אלת העורב שכלאה בכלא של אריופ אנאפ, באמצע השיחה המוריגן נרדמת ושתי ישויות אחרות משתלטות על גופה - אחיותיה המֵאכֵה והבֵייב, אחיותיה של המוריגן מגלות לפרנל שתמיד שלושתן התחלקו בגופה של אלת העורב עד שיום אחד המוריגן כישפה אותן ושלטה לבד וכעת הם הצליחו להשתחרר והשתלטו מחדש על גופן. פרנל משחררת את אלת העורב והמאכה והבייב מתחייבות לעזור לה בחזרה. כשמקיאבלי ובילי הנער מגיעים לאי כדי להרוג את פרנל, אלת העורב מטעה אות ולוקחת אותם עמוק לכלא ובינתיים פרנל גונבת את סירתם ובורחת מהאי לסן פרנסיסקו שם פוגשת את בעלה והתאומים.

בלונדון מתעורר די ומגלה שג'וש השאיר את קלרנט החרב שחיפש תמיד, הוא מאחד את קלרנט ואקסקליבר שהופכות לחרב אחת חזקה.

קישורים חיצוניים
----------------

* 

* אתר האינטרנט הרשמי של אשת הכשפים (באנגלית)
* 
* אשת הכשפים, באתר OCLC (באנגלית)